《追赋暮游》
宋代·许月卿

锡山舟泊似荒村，微服南禅古迹存。
壁上姓名今已远，碑阴人物了能言。
薄游草草寒侵袖，远思悠悠风满轩。
携手出门烟树密，数僧离立语黄昏。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。